Ekspedient hos Klitgaard Ure, Danny Heidelbach, er rystet over, at to af de mænd, der i oktober sidste år blev dømt for væbnet røveri mod Klitgaard Ure i Aalborg, formodes at stå bag et nyt røveri i området. Det er sket, efter at mændene blev prøveløsladt og på trods af, at de er blevet udvist af landet. - Først og fremmest kommer det bag på mig, at de er i Danmark igen og på fri fod. De fik jo to års fængsel, og det synes jeg også var meget lidt for væbnet røveri, siger Danny Heidelbach. Danny Heidelbach var på arbejde den 19. marts 2011, da tre svenske mænd røvede urforretningen. - Jeg synes, at det kommer meget tæt på igen, siger han.

Opsummering:
Det kommer lidt for tæt på for en nordjysk ekspedient, når to røveridømte mænd nu igen har slået til i samme område.